stanford-oval/wikipedia huggingface dataset:
פסק דין דרד סקוט נגד סנדפורד
אזכורים מאוחרים של פסק הדין

במהלך הבחירות לנשיאות ארצות הברית הביע הנשיא ג'ורג' ווקר בוש את עמדתו כי הוא יבחר לבית המשפט העליון שופטים דווקניים הנותנים פירוש מצמצם ומילולי לחוקה בעת פרשנותם את החוקה, והזכיר את פסק דין דרד סקוט כמקרה שבו הביעו השופטים את דעותיהם האישיות ולא פירשו את החוקה. בדבריו אלו התכוון בוש לבחירת שופטים אשר ימנעו מאקטיביזם שיפוטי. פסק דין דרד סקוט הוא דוגמה לאקטיביזם שיפוטי, אך גם פסק דין בראון נגד מועצת החינוך ופסק דין רו נגד וייד הם פסקי דין אקטיביסטיים. כוונתו של בוש, ככל הנראה, הייתה לרמוז למתנגדי ההפלות בארצות הברית כי ימנה שופטים שיבטלו את פסק דין רו נגד וייד המאפשר הפלות בארצות הברית.
הערות שוליים

↑  שם המקרה הוא סקוט נגד סנדפורד אולם שמו של המשיב היה למעשה "סנפורד" ונפלה טעות כתיב בפסק הדין אשר לא תוקנה מעולם על ידי בית המשפט.
↑  William H. Rehnquist, The Supreme Court, New York 2004, ch. 3.
↑  הראיון באתר וושינגטון פוסט
דרד סקוט
צליה (כדוריד)

צליה (בסלובנית: RK Celje) היא קבוצת כדוריד מהעיר צליה שבסלובניה, שמתחרתה בליגה העליונה של סלובניה. הקבוצה נוסדה בשנת 1946 תוך איחוד שתי קבוצות כדוריד של העיר. תוך מספר שנים היא התקדמה לליגה היוגוסלבית השנייה. מפעם לפעם היא הייתה עולה לליגה העליונה, אך לאחר מספר עונות חוזרת לליגת משנה. בשנים 1976, 1978 ו-1980 היא העפילה לגמר גביע יוגוסלביה, אך לא הצליחה לזכות בגביע.
במסגרת האירופית, היא זכתה בליגת האלופות בכדוריד בשנת 2004 ו-6 פעמים הייתה בחצי גמר הליגה.
תארים

הליגה הסלובנית בכדוריד: 22 זכיות
גביע סלובניה בכדוריד: 21 זכיות
ליגת האלופות בכדוריד: 1 (2004)
קאראקלפאקים

| --- | --- |

דגל קאראקלפאקסטן
 אוכלוסייה
 620,000~
 ריכוזי אוכלוסייה עיקריים
 אוזבקיסטן אוזבקיסטן 518,301   קזחסטן קזחסטן 56,000   טורקמניסטן טורקמניסטן 5,000   רוסיה רוסיה 4,466  
 שפות
 קאראקלפאקית, קזחית, רוסית
 דת
 אסלאם סוני
 קבוצות אתניות קשורות
 קזחים, קירגיזים, נוגאיס
הקַאראקלְפָּאקִים, קרקלפקים או כְּארַאכְלַפָּאקִים הם קבוצה אתנית טורקית, ומוצאם קאראקלפאקסטן בצפון-מערב אוזבקיסטן. במהלך המאה ה-18, הם התיישבו באזור התחתון של נהר אמו דריה ובדלתא (לשעבר) של ימת אראל. השם "קאראקלפאק" בא מהמילים: "קארא" שפירושה שחור ו"קלפאק" שפירושה כובע. הקאראקלפאקים מונים כ-620,000 איש, ומתוכם כ-500,000 מתגוררים ברפובליקת קאראקלפאקסטן.
מולדת

האוכלוסייה הקאראקלפאקית מוגבלת בעיקר לחלק המרכזי של קאראקלפאקסטן הנחצה על ידי נהר האמו דריה. הקהילות הגדולות גרות בנוקוס, בירת קאראקלפאקסטן ובערים הגדולות שמסביב, כגון טאחטאיטש, חודזלי, שימבאיי, שומאנאיי וקונגרד. קאראקלפאקים כפריים מתגוררים בעיקר בחוות קולקטיביות או חוות מדיניות, שרובן הופרטו לאחרונה.
קאראקלפאקים כפריים רבים הושפעו קשות מהתייבשות ימת אראל, שהרסה את ענף הדיג המקומי יחד עם חלק ניכר מאדמות המרעה והחקלאיות בצפון הדלתא. לקאראקלפאקים אין לאן ללכת. מרבית קאראקלפאקסטן תפוסה על ידי מדבר - קיזילקום במזרח, מישור האוסטיורט הצחיח במערב, וכעת מדבר ארל קום הצומח בצפון, פעם מרכז ימת אראל.
אף על פי שמולדתם נושאת את שמם, הקאראקלפאקים אינם הקבוצה האתנית הגדולה ביותר שחיה בקאראקלפאקסטן. מספרם של האוזבקים עולה עליהם יותר ויותר, ורבים מהם מעודדים על ידי הממשלה לעבור לאזור החקלאי העשיר סביב טורטקול וברוני.
שפה

השפה הקאראקלפאקית שייכת לקבוצת קיפצ'ק-נוגאי, כחלק ממשפחת השפות טורקיות הכוללות גם קזחית ונוגאית.
הקאראקלפאקית המדוברת כוללת שני ניבים: הניב הצפון-מזרחי והניב הדרום-מערבי. קאראקלפאקית כתובה משתמשת בשתי צורות כתיבה: האלפבית הקירילי והאלפבית לטיני, כאשר הקודם היה סטנדרטי במהלך ברית המועצות, והאחרון התבסס על הרפורמה האלפביתית של אוזבקיסטן בשביל אוזבקית. לפני ברית המועצות, קאראקלפאקית נכתבה לעיתים רחוקות, אך כשהתמשו בה כתבו אותה באלפבית הפרסי.
בגלל הגאוגרפיה וההיסטוריה של הקאראקלפאקים, הקאראקלפאקית הושפעה מאוזבקית, מונגולית, טג'יקית ורוסית. שפת פידג'ין קאראקלפאקית-אוזבקית מדוברת לרוב על ידי הדו-לשוניים בשתי השפות.
דת

הקאראקלפאקים בעיקר מאמינים באסכולה החנפית באסלאם הסוני. סביר להניח כי הם אימצו את דת האסלאם בין המאה ה-10 למאה ה-13, תקופה בה הופיעו לראשונה כקבוצה אתנית מורחקת.
מסדרי דרווישים כגון הנקשבנדיה, הקובראוויאה, היסאווי והקלנדארי נפוצים למדי באזור זה. המסדר הדתי שביסס את הקשר החזק ביותר עם תושבי האזור הוא קובראוויה, שיש בה חסידים שיעים.
אף על פי שהיו 553 מסגדים בשנת 1914, לא נותרו היום מסגדים רבים. המסגדים הנותרים נמצאים בנו'קיס, טורטקול, סוג'לי ושימבאיי. עם זאת, מולות קאראקלפאקים נוהגים להשתמש בבתיהם לתפילות יום שישי.
ראו גם

אוזבקיסטן
אוזבקים
לקריאה נוספת

ריצ'רדסון, דייוויד; ריצ'רדסון, סו (2012), קאראקלפאקים של דלתא אראל, פרסטל ורלאג,מסת"ב 978-3-7913-4738-7. אוחזר 27/07/2012
מרלי נואלטון: אוזבקיסטן. מרשל קוונדיש 2005,ISBN 0-7614-2016-9, עמ'. 54–58 (‏online copy, באתר גוגל ספרים)
שירין אקינר: העמים האיסלאמיים בברית המועצות, טיילור ופרנסיס 1983,ISBN 0-7103-0025-5, עמ '. 338–345 ‏online copy, באתר גוגל ספרים)
ג'יימס סטיוארט אולסון, ניקולס צ'ארלס פאפס: מילון אתנויסטורי של האימפריות הרוסיות והסובייטיות. קבוצת הוצאת גרינווד 1994,ISBN 0-313-27497-5, עמ '. 343–345 (‏online copy, באתר גוגל ספרים)
דייוויד ג'יי פיליפס: עמים בתנועה: הצגת נוודי העולם. ספריית ויליאם קארי 2001,ISBN 0-87808-352-9, עמ '. 304 (‏online copy, באתר גוגל ספרים)
נוודים קאראקלפאקים, 1932
מסגרת של יורט קאראקלפאקי מסורתי, או כארא או'י
צ'אטרי

| --- | --- |

 מידע כללי
 סוג:  אנדרטת מלחמה 
 מיקום:  ברייטון והוב 
 מדינה:  הממלכה המאוחדת 
 הקמה ובנייה
 תקופת הבנייה:  ? – דצמבר 1920
 תאריך פתיחה רשמי:  דצמבר 1920 
 קואורדינטות:  50°53′03″N 0°08′49″W﻿ / ﻿50.8842°N 0.146944°W﻿ / 50.8842; -0.146944
 he
 
הצ'אטרי היא אנדרטה, הממוקמת בקרבת העיר ברייטון שבאנגליה, ליד חופה הדרומי של בריטניה. היא הוקמה באתר שבו הועלו על המוקד בתחילת מלחמת העולם הראשונה גופותיהם של חיילים מצבא הודו הבריטית, הינדים וסיקים, שנפלו במלחמה. הם הובאו פצועים מהחזית המערבית אל ברייטון לשם קבלת טיפול רפואי ומתו שם מפצעיהם.
היסטוריה

מאות אלפי חיילים הודים מצבא הודו הבריטית השתתפו במלחמת העולם הראשונה לצד מעצמות ההסכמה. בחורף 1914 החלו להגיע לעיר ברייטון חיילים הודים שנפצעו בחזית המערבית, לאחר שהוחלט לאשפז אותם בנפרד מן החיילים הבריטיים. הם טופלו בשלושה בתי חולים צבאיים שהוקמו בעיר. אחד מהם הוקם בביתן המלכותי (Royal Pavilion) בעיר ביוזמתו של המלך ג'ורג' החמישי. לאחר שהגייסות ההודיים הועברו מאירופה למזרח התיכון ב-1915 הסתיים הטיפול הרפואי בהם בברייטון, והפצוע האחרון עזב את העיר בפברואר 1916.
רוב הפצועים שהובאו לברייטון החלימו או שמצבם השתפר, אך עשרות מהם מתו מפצעיהם. 21 חיילים מוסלמים שמתו נקברו בבית קברות ליד העיירה ווקינג (Woking). גופותיהם של 53 חיילים הינדים וסיקים שמתו נלקחו אל אתר (גהאט) שהוקם בשטח פתוח ליד ברייטון ושם הועלו על המוקד בהתאם לאמונתם. אפרם פוזר בתעלת למאנש.
הצעה להקים אנדרטה לחללים באתר העלייה על המוקד הועלתה כבר ב-1915 על ידי קצין רפואה הודי ואומצה על ידי ראש עיריית ברייטון סר ג'ון אוטר (John Otter). ב-1916 אימץ משרד הודו בממשלת בריטניה את ההצעה והסכים להשתתף במימון עלות הקמת האנדרטה. באותה שנה הועבר השטח שבו נועדה לקום האנדרטה מבעלות פרטית לידי מועצת מחוז ברייטון. מימון להקמת האנדרטה גויס ב-1917, וב-1918 נבחרה חברה קבלנית להקמתה. ב-1920 החלו עבודות הבנייה. תכנון האנדרטה נעשה על ידי האדריכל ההודי אליאס קוסמס הנריקז (Elias Cosmas Henriques) בסיועו של האדריכל סמואל סווינטון ג'ייקוב (אנ'), ממובילי השימוש באדריכלות ההודית-סרצנית (אנ') בהודו. עלות הבנייה כולל בניית בית מגורים לשומר האנדרטה הגיעה לכ-5,000 לירות (כ-201 אלף לירות במחירי 2021). נקבע כי עיריית ברייטון תהיה בעלת האנדרטה ותדאג לאחזקתה.
האנדרטה נחנכה ב-1 בפברואר 1921 על ידי אדוארד, הנסיך מוויילס (לימים המלך אדוארד השמיני).
באמצע שנות השלושים הידרדר מצב האנדרטה. השומר שמונה לה מת, איש לא החליפו וביתו נהרס. משרד הודו, שקיבל תלונות רבות על מצב האנדרטה, פנה אל עיריית ברייטון ואל הוועדה האימפריאלית לקברי מלחמה, ושלושת הגופים הגיעו להסכם על מדיניות חדשה לאחזקת האנדרטה, שבמסגרתה צומצם שטח הקרקע שהוגדר כמשויך אליה. במהלך מלחמת העולם השנייה היה האזור שבו נמצאה האנדרטה לאזור צבאי ומצבה הפיזי הידרדר עוד לאחר שחיילים השתמשו בה כמטרה במסגרת מטווחים. לאחר המלחמה נטל משרד המלחמה אחריות לנזק שנגרם לאנדרטה והיא שוקמה.
הלגיון הבריטי המלכותי יזם ב-1951 טקסי זיכרון באנדרטה, ואלו התקיימו עד שנת 1999. לאחר מכן המשיכה הקהילה הסיקית המקומית לקיים טקסי זיכרון שנתיים באתר. הם נערכים ביום ראשון השני בחודש יוני. לצורך כך הוקמה הקבוצה Chattri Memorial Group.
ב-1971 קיבלה האנדרטה מעמד של מבנה רשום מדרגה II. ב-2017 היא הובאה תחת השגחתה של האגודה הבריטית Fields in Trust (אנ').
האנדרטה

האנדרטה היא מתחם מוקף גדר אבן, שנבנה על גבי מדרון גבעה באתר המשקיף על ברייטון והים, בגובה של כ-150 מטר מעל העיר. סביבו משתרע שטח פתוח נרחב. בתוך המתחם נבנו מדרגות מאבן אפורה על גבי המדרון. בראשן, על מדרגה רבועה, הוקם על בסיס מתומן ביתן הודי מאבן שיש שהובאה מסיציליה, ובו כיפה עגולה ושמונה עמודים, רבועים בחלקם התחתון ומתומנים בחלקם העליון. גובהו הוא 8.8 מטר מראשו ועד תחתיתו. בתחתית המדרגות מכסים שלושה לוחות גרניט את המשטחים ששימשו לעריכת המוקד לחיילים המתים. על גבי בסיס הביתן הרבוע נחרתה הכתובת הבאה באנגלית, הינדי, פנג'אבי ואורדו. היא חוברה על ידי סר ג'ון אוטר:
אנדרטה זו, שהוקמה באתר של מדורת ההלוויה
שבה עברו באש הינדים וסיקים שמתו בבית חולים בברייטון
שמות החיילים שגופותיהם הועלו על המוקד באתר זה נחרתו לימים על גבי כותל זיכרון שהוקם בקרבת האנדרטה.
ראו גם

אנדרטת הודו בנאב-שאפל
הערות שוליים

↑  הטקסט במקור: To the memory of all Indian soldiers who gave their lives for the King-Emperor in the Great War, this monument, erected on the site of the funeral pyre where Hindus and Sikhs who died in hospital at Brighton passed through the fire, is in grateful admiration and brotherly love dedicated
קונגלומרט (גאולוגיה)

קונגלומרט שבו משמשת תחמוצת הברזל כחומר מלכד
בפטרולוגיה' קוֹנְגְּלוֹמֵרָט (מלטינית: conglomeratus; התלכד לכדור) או תַּלְכִּיד הוא סוג של סלע משקע המורכב משברי סלע מעוגלים שחוברו יחד. הקונגלומרט הוא סלע אפיקלאסטי, כלומר סלע שנוצר משברי סלעים קודמים ועבר את כל ארבעת השלבים העיקריים ביצירת סלע משקע: בליה, הסעה, השקעה ומילוט. הוא שייך לקבוצת הגודל המכונה "רוּדיטים", שבה גודל הגרגר גדול מ-2 מילימטר. בקבוצת גודל זו מצוי סוג סלע נוסף, הברקציה, שבניגוד לקונגלומרט בנוי מחלקים זוויתיים ולא מעוגלים.
קיימות כמה שיטות למיון הקונגלומרטים.
על פי גודל הגרגרים (מגודל של חצץ ועד גודל של גוש סלע).
על פי אחוז מסת־האם (מטריקס - החומר שבו מצויים שברי הסלע) מתוך כלל הסלע.
על פי יחסי הגודל שבין השברים הבונים את הסלע. אם כל השברים הם באותו גודל הקונגלומרט נקרא ממוין היטב (well-sorted), ואם יש גדלים רבים הוא ממוין רע (ill-sorted).
על פי הרכב המינרלים שבשברי הסלע.
על פי מקום ההשקעה המקורי, לדוגמה נחל, מניפת סחף או חוף ים.
בדרך כלל קונגלומרט ממוין היטב יכיל מעט מסת־אם בעוד שאחוז מסת־האם בקונגלומרט ממוין רע יהיה גבוה יותר. עובדה זו משקפת את תנאי היצירה של שני הסוגים. קונגלומרט ממוין היטב נוצר בזרמי מים רגילים בעוד שקונגלומרט ממוין רע נוצר בהשקעה מהירה כתוצאה למשל ממפולות. בקונגלומרט ממוין היטב היה תהליך סחיפה והשקעה ממושך שבו התפרקו המינרלים היציבים פחות ונוצרו שברי סלע מעוגלים ממינרלים יציבים כדוגמת קוורץ בגודל אחיד פחות או יותר. קונגלומרט ממוין רע יכיל שברי סלע בגדלים משתנים הבנויים ממינרלים בלתי יציבים יחסית ואחוז גבוה של מסת־אם.
סוגי קונגלומרטים

פאראקונגלומרט בנוי ממסת־אם המכילה 15% ויותר של גרגרים בגודל הקטן מ-2 מילימטרים (גרגרי חול או קטנים מהם). יתר הסלע בנויה מגרגרים גדולים יותר בגדלים משתנים.
אורתוקונגלומרט בנוי בעיקר מגרגרים בגודל חצץ (2.5-6 מילימטרים) והמכיל פחות מ-15% מסת־אם של חול וחלקיקים עדינים יותר.
מטאקונגלומרט הוא קונגלומרט שעבר התמרה.
פסאודוקונגלומרט – סלע דמוי קונגלומרט אבל הוא אינו קונגלומרט אמיתי משום שלא עבר את ארבעת תהליכי היצירה הקלאסיים של סלע משקע קלאסטי. פסאודוקונגלומרט הוא סלע שנסדק והבליה הבליטה בו את החלקים הקשים.
ניתן לצפות בדוגמאות מרהיבות של קונגלומרט, קונגלומרט קרסטון (Crestone Conglomerate), בסמוך לעיירה קרסטון במדינת קולורדו שבארצות הברית בעמק סאן לואיס שלמרגלות הרי סנגרה די קריסטו. קונגלומרט קרסטון הוא שכבה של סלע מותמר ומורכב מחלוקים קטנים עד גדולים למדי שנראה כי עברו הסעה בנהר קדום. לחלק מהחלוקים יש גוונים של אדום וירוק.
קונגלומרט שנוצר בעומק מניפות סחף במדבר מכונה פנגלומרט.
בישראל מוכרות כמה תקופות בהם נוצרו קונגלומרטים ובמקביל ניתנו שמות לקונגלומרטים אלה על פי האזור בו הם מצויים:
תצורת אילת בנוי משברים מגמתיים מסוף תקופת הפרקמבריון.
תצורת ערוד בנוי מחלוקי קוורציט מהקרטיקון התחתון. מצוי במכתש רמון ובהר עריף.
תצורת כפר גלעדי – בנוי מחלוקי אבן גיר קשים מתקופת האאוקן. פסל האריה השואג שליד כפר גלעדי בנוי מקונגלומרט זה.
פנגלומרט
קונגו גומי

| --- | --- |


 נתונים כלליים
 תקופת הפעילות:  578–הווה (כ־1,446 שנים) 
 חברת אם:  Takamatsu Corporation 
 חברות בנות:  Nakamura Shaji 
 מיקום המטה:  Shitennōji 
 קואורדינטות:  34°39′17″N 135°30′50″E﻿ / ﻿34.6547389°N 135.5139983°E﻿ / 34.6547389; 135.5139983 
 ענפי תעשייה:  בנייה 
  
 www.kongogumi.co.jp
 he
 
חברת קונגו גומי בע"מ (ביפנית: 株式会社金剛組 – קבושיקי גיישה קונגו גומי) היא חברה מסחרית שפועלת ביפן מעל ל-1,400 שנים ברציפות, זמן רב יותר מכל חברה אחרת בעולם. מטה חברת הבנייה שוכן בעיר אוסקה. עד שנת 2006 פעלה החברה כעסק משפחתי, וכיום היא חברה-בת של תאגיד טאקמטסו.
מקורה של החברה בשנת 578, כאשר הנסיך שוטוקו הזמין את בני משפחת קונגו (Kongō) מפֶּקְצֶ'ה (אחת משלוש הממלכות של קוריאה) ליפן על מנת לבנות את שיטנו-ג'י (四天王寺), מקדש בודהיסטי שעומד על תילו גם כיום. במהלך המאות השתתפו בני משפחת קונגו בבניית בניינים מפורסמים רבים, כולל טירת אוסקה מהמאה ה-16 והוריו-ג'י (法隆寺) – מקדש בודהיסטי בנפת נארה שהוכרז כאתר מורשת עולמית על ידי אונסק"ו.
מגילה באורך שלושה וחצי מטרים מגוללת את תולדותיהם של 40 דורות מיום הקמת החברה. כמקובל במשפחות יפניות מכובדות רבות, נהגו חתנים לעיתים קרובות לקבל על עצמם את שם המשפחה קונגו כשהצטרפו לעסק. וכך, במהלך השנים, נשמר שם המשפחה גם בדורות שבהם לא היו בנים זכרים.
החברה נקלעה לקשיים ופשטה את הרגל בינואר 2006. נכסי החברה נרכשו על ידי חברת טאקמטסו. לפני פירוקה העסיקה החברה מעל ל-100 עובדים, הכנסתה השנתית הגיעה ב-2005 ל-7.5 מיליארד ין יפני (כ-70 מיליון דולרים), והיא עדיין התמחתה בבניית מקדשים בודהיסטים. הנשיא האחרון של החברה היה מאסאזקו קונגו, שהיה המנהל ה-40 מטעם משפחת קונגו. מאז דצמבר 2006, ממשיכה קונגו גומי לפעול כחברה בת בבעלות מלאה של תאגיד טאקמטסו.
הערות שוליים

↑  Japan's oldest company defies time with merit-based succession - Nikkei Asia, web.archive.org, ‏2021-01-04
↑  "סוף הדרך של החברה הוותיקה בעולם"(הקישור אינו פעיל) ידיעה מ-15 בדצמבר 2005.
| --- | --- |
בקרת זהויות :  NDL: 001152758
צ'ארלס הרברט וודברי

| --- | --- |

 לידה:  14 ביולי 1864 לין, ארצות הברית 
 פטירה:  22 בינואר 1940 (בגיל 75) בוסטון, ארצות הברית 
 בן או בת זוג:  Marcia Oakes Woodbury 
 
צ'ארלס הרברט וודברי (באנגלית: Charles Herbert Woodbury‏;  14 ביולי 1864 – 21 בינואר 1940) היה צייר ימי שנולד בלין, מסצ'וסטס.
ביוגרפיה

צ'ארלס הרברט וודברי נולד בלין, מסצ'וסטס, שם עבודתו המוקדמת ביותר הייתה חלק מהיצירה של הקבוצה שנודעה לימים בשם ציירי לין ביץ'. כשהיה סטודנט לתואר ראשון ב- MIT הוא הפך למציג קבוע במועדון האמנות של בוסטון ובגיל 19 לחבר הצעיר ביותר בו. לאחר סיום לימודיו במכון הטכנולוגי של מסצ'וסטס (בעל תואר בהנדסת מכונות), בשנת 1886 זכה וודברי בהצלחה בציור חוף ניו אינגלנד ועיירות בחופי נובה סקוטיה והציג את יצירתו בתערוכות.
בשנת 1891 הוא היה תלמיד באקדמיה ז'וליאן בפריז, ולאחר מכן נסע להולנד, שם למד את הטכניקות של הציירים ההולנדים המודרניים. עם שובו לניו אינגלנד הוא התיישב בבוסטון ועבד שם בחורף ובילה את הקיץ בכפר הדייגים הקטן אוגונקוויט שבמיין. שם הקים את אחד מבתי הספר לציור בקיץ, ומושבה לאמנים שהמשיכו גם לאחר מותו. בשנת 1928 ייסד וודברי את אגודת האמנות של אוגונקוויט.
וודברי היה אחד המורים המבוקשים ביותר בדורו, שהחל ללמד על בסיס קבוע בעודו סטודנט ב- M.I.T. למרבה האירוניה, הייתה לו הכשרה רשמית מועטה באומנות, פרט לכמה חודשים באקדמיה ז'וליאן בפריז. בדומה לוינסלו הומר, צייר אחר מניו אינגלנד הוא העדיף לפעול לבדו. אף על פי כן, וודברי שמר על ידידות קרובה עם ג'ון סינגר סרג'נט והיכרות עם ציירים נוספים בני דורו, ביניהם ג'יי אלדן וייר וצ'ילד האסאם.
הוא שמר על סגנון עקבי במהלך למעלה מחמישים שנות חייו המקצועיים והפך לידוע בקומפוזיציות של החוף והים. ראייה והבנת תנועה הייתה בסיסית באמנותו ובהוראתו, והיא באה לידי ביטוי ביצירתו.
בשנותיו המאוחרות הוא בילה את חורפיו באיים הקריביים בהפלגה מאי לאי בציור בצבעי מים על החופים ובעיירות לרגלי הרים ועננים דרמטיים. במהלך חלק גדול מהקריירה שלו הוא עשה כמה תחריטים אקספרסיביים ביותר של אמנים אמריקאים בני זמנו.
הוא נפטר ב־21 בינואר 1940 בג'מייקה, מסצ'וסטס.
הערות שוליים

↑  Chisholm, Hugh, ed. (1911). "Woodbury, Charles Herbert". Encyclopædia Britannica. 28 (11th ed.). Cambridge University Press. p. 790.
↑  Ogunquit Art Association records, 1949-1988, www.aaa.si.edu (באנגלית)
| --- | --- |
בקרת זהויות :  GND: 120881098  ISNI: 0000 0000 6683 4674  KulturNav: 29ff8942-657c-424c-b0ed-1a87ebdcf5bd  LCCN: n86832892  RKD: 85522  SNAC: w6rr24pm  SUDOC: 194362493  ULAN: 500008853  VIAF: 62389863   WorldCat (עם VIAF): 62389863
צבי סגל

ערך זה עוסק בחבר מועצת המדינה הזמנית ואחד מחותמי מגילת העצמאות. אם התכוונתם לשופט, ראו .
צבי הֶרמַן סגל (1901 – 23 בספטמבר 1965) היה מראשי התנועה הרוויזיוניסטית בארץ, חבר מועצת המדינה הזמנית ומחותמי מגילת העצמאות.
קורות חיים

סגל נולד בשנת 1901 במלאווה שבפולין, בן ליצחק חיים סגל, במשפחה חסידית. השתקע בעיר החופשית דנציג. במסגרת עסקיו קשר קשרים עם גורמי השלטון בעיר והשתדל למען יהודיה. היה פעיל בתנועה הרוויזיניסטית, ומעת עליית הנאצים לשלטון בשנת 1933 סייע, כנציג חברת הספנות הגדולה "קליינשמידט־סגל" להעפלה הרוויזיוניסטית. לפני פרוץ מלחמת העולם השנייה ניהל משא ומתן על גורל היהודים בעיר, והביא להעלאתם לארץ ישראל ופיצויים על אובדן רכושם. הוא עצמו עלה לארץ בשנת 1938.
בשל קשריו עם האצ"ל היה אסור במחנה המעצר בלטרון והוגלה לאריתריאה על ידי שלטונות המנדט הבריטי. כיהן כנציג התנועה הרוויזיוניסטית במועצת המדינה הזמנית, והיה בין חותמי מגילת העצמאות.
לאחר הקמת המדינה, עם הקמת תנועת החרות, פרש מפעילות פוליטית והקים את חברת "ברנע" לפיתוח אשקלון. רחוב על שמו קיים בשכונת ברנע שבאשקלון.
נפטר בשנת 1965 בביתו שבתל אביב. נקבר בבית הקברות טרומפלדור.
הותיר אישה וכן בת ושני בנים.
צ'ארלס הנרי רוס

| --- | --- |

קטע מתוך ספרו של רוס, "ספר החתולים"
 לידה:  1835 לונדון, הממלכה המאוחדת של בריטניה הגדולה ואירלנד 
 פטירה:  12 באוקטובר 1897 (בגיל 62 בערך) 
 מדינה:  הממלכה המאוחדת של בריטניה הגדולה ואירלנד 
 שפות היצירה:  אנגלית 
 בן או בת זוג:  מרי דוואל 
 
צ'ארלס הנרי רוס (באנגלית: Charles Henry Ross) היה עורך, סופר וקומיקסאי בריטי, שנודע בזכות יצירת הקומיקס אלי סלופר שהיה מהחלוצים בתחום.
ביוגרפיה

רוס נולד בשנת 1835 בעיר לונדון, הממלכה המאוחדת של בריטניה הגדולה ואירלנד.
עם השנים נמשך רוס לכיוון העיתונות עד שבשנת 1867 התקבל לעבודה במגזין הקומי הבריטי "ג'ודי", שהיווה את המתחרה המשמעותי ביותר למגזין פאנץ'. במסגרת העיתון פרסם את אחת מדמויות הקומיקס הראשונות אי פעם - אלי סלופר. תחילה אייר בעצמו את רצועות הקומיקס שכתב, אולם מהר מאוד שותפתו ובת זוגו לעתיד אמיליה דה טסלר (בשם הבדוי מרי דוואל) קיבלה עליה את מלאכת הציור, בעוד שרוס המשיך לחבר את התוכן שברצועות. ייתכן שטסלר ורוס נישאו בשלב מסוים, ולשניים נולד בן בשם צ'ארלס.
לאחר מספר שנים בעיתון התקדם רוס לתפקידים בכירים, עד שלבסוף היה לעורך הראשי של המגזין. במסגרת תפקידו כעורך גם פרסם מספר טורים ורצועות קומיקס שזכו להצלחה. עד לסוף חייו איגד רוס את רצועות הקומיקס שפרסם בעצמו ויחד עם אשתו בשישה ספרים.
רוס נפטר ב-12 באוקטובר 1897, כשבע שנים אחרי אשתו, בלונדון.
הערות שוליים

↑  Ally Sloper Web Exhibit - University of AB, web.archive.org, ‏2013-11-13
↑  Peter Bailey, Ally Sloper's Half-Holiday: Comic Art in the 1880s1, History Workshop Journal 16, 1983-10-01, עמ' 4–32 doi: 10.1093/hwj/16.1.4
1 2  Ally Sloper group (act. 1867–1923), Oxford Dictionary of National Biography (באנגלית)
↑  The Publishers' Circular and General Record of British and Foreign Literature, Sampson Low, 1868. (באנגלית)
| --- | --- |
בקרת זהויות :  GND: 1053274750  LCCN: n82207881  NTA: 15338929X  ULAN: 500080373  VIAF: 293141512   WorldCat (עם VIAF): 293141512
קווין ריצ'רדסון (כדורגלן)

קווין ריצ'רדסון (אנגלית: Kevin Richardson; נולד ב-4 בדצמבר 1962) הוא כדורגלן עבר אנגלי.
קריירה

ריצ'רדסון נולד בניוקאסל, והחל את הקריירה שלו כשחקן נוער במונטגיו ובנורת' פרנהאם בויז. הוא הצטרף לקבוצת הנוער של אברטון ב-1978, וחתם על חוזה המקצוען ב-1980. הוא היה קשר בעל יכולת תיקול גבוהה ויכולת לשחק במגוון עמדות קישור, אך לרוב נאלץ להיות המחליף של שחקנים כגון פול ברייסוול, פיטר ריד וקווין שידיי. בין המשחקים שבהם הוא כן שיחק היה גמר גביע ה-FA של 1984, ובאותה שנה זכה גם במגן הצדקה. בשנה שלאחר מכן (1985) הוא זכה בגביע המחזיקות ובמדליה המוענקת לשחקני המועדון שזכה באליפות. בסך הכל הוא השתתף ב-113 משחקים במדי אברטון, והבקיע בהם 16 שערים.
בתחילת עונת 1986/1987 הוא עבר לווטפורד, ושיחק שם במשך עונה אחת לפני שעבר לארסנל תמורת 200,000 לירות שטרלינג. ריצ'רדסון החליף את הקשר השמאלי גרהאם ריקס, אך בעונת 1988/1989 (שבה זכה באליפות עם ארסנל) עבר לעמדת הקשר הימני על מנת להחליף את פול דייוויס הפצוע. בעונה שלאחר מכן הוא כבר שיחק בקביעות בארסנל: אולם, הוא לא הסתדר היטב עם המאמן ג'ורג' גרהאם, ובקיץ 1990 הועבר לריאל סוסיאדד תמורת 750,000 לירות שטרלינג. הוא השתתף ב-121 משחקים במדי ארסנל, והבקיע בהם שמונה שערים.
הוא לא זכה להצלחה רבה בזמן הקצר שבו היה בריאל. הוא חזר לאנגליה בקיץ 1991, חתם באסטון וילה של המאמן רון אטקינסון תמורת 450,000 לירות שטרלינג, והשתתף ברוב המשחקים בעונתו הראשונה שם. ריצ'רדסון זכה לענוד את סרט הקפטן של אסטון וילה, והוביל את המועדון למקום השני בעונה הראשונה בתולדות הפרמייר ליג, ולניצחון על מנצ'סטר יונייטד בגמר גביע הליגה של 1994. בזמן שהיה בווילה הוא השתתף במשחקו היחיד בנבחרת אנגליה, שהיה בניצחון 5 - 0 במשחק הידידות מול נבחרת יוון ב-17 במאי 1994.
ב-1995 הצטרף ריצ'רדסון לאטקינסון בקובנטרי סיטי, ושיחק שם במשך שנתיים וחצי שבמהלכן המועדון נאבק כנגד ירידה מהליגה. הוא עזב את קובנטרי בספטמבר 1997, ושיחק בסאות'המפטון, בארנסלי ובלקפול. הוא פרש ממשחק פעיל ב-2000, כאשר במשחקו האחרון בבלקפול נקבע כי המועדון יירד לליגה השלישית.
לאחר פרישתו הוא עסק באימון, והתמנה לתפקיד מאמן הנוער בסנדרלנד. בשנת 2001 הוא התמנה לתפקיד העוזר של קרלטון פאלמר בסטוקפורט קאונטי. ב-2004 הוא חזר לסנדרנלנד בתפקיד מאמן קבוצת המילואים, והתמנה לתפקיד המאמן המשני של הסגל הבכיר בעקבות רכישת המועדון על ידי קונסורציום בראשותו של ניאל קווין. המאמן הראשי החדש רוי קין השאיר את ריצ'רדסון בתפקיד זה, אך מאוחר יותר החליף אותו בניל ביילי ששיחק עמו (קין) במנצ'סטר יונייטד. לאחר מכן הוא החל לעבוד באקדמיית הנוער של ניוקאסל יונייטד.
לקריאה נוספת

טוני מת'יוס, WHO'S WHO OF ARSENAL (עמוד 240), מיינסטרים, 2007 (ISBN 1-84596-232-X)
קווין ריצ'רדסון

ערך זה עוסק בזמר הבקסטריט בויז. אם התכוונתם לכדורגלן, ראו .
| --- | --- |

קווין ריצ'רדסון בשנת 2005
 לידה:  3 באוקטובר 1971 (בן 53) לקסינגטון, קנטקי, ארצות הברית
 שם לידה:  Kevin Scott Richardson 
 מוקד פעילות:  ארצות הברית
 תקופת הפעילות:  מ-1993 
 סוגה:  מוזיקת פופ 
 סוג קול:  בס-בריטון 
 שפה מועדפת:  אנגלית 
 כלי נגינה:  פסנתר 
 חברת תקליטים:  ג'ייב רקורדס 
 בן או בת זוג:  Kristin Richardson (17 ביוני 2000–?) 
 kevinrichardson.com
 פרופיל ב-IMDb
 חתימה:  
 
קווין סקוט ריצ'רדסון (באנגלית: Kevin Scott Richardson, נולד ב-3 באוקטובר 1971) הוא זמר אמריקאי, הידוע בעיקר בגלל חלקו בלהקת הבנים "בקסטריט בויז".
חייו

ריצ'רדסון נולד בלקסינגטון, קנטקי שבארצות הברית. בצעירותו עבר לפלורידה כדי לנסות את מזלו בעולם הבידור. ריצ'רדסון עבד כדוגמן ושחקן, והופיע במופעים שונים בדיסניוורלד. ב-1993 הצטרף ללהקת בקסטריט בויז, אליה צירף את בן דודו, בריאן ליטרל. ביוני 2006 עזב את הלהקה, כדי לנסות תחומים אחרים.
ריצ'רדסון נשוי לקריסטין וויליטס, אותה הכיר במהלך עבודתו בדיסניוורלד, ולשניים בן, מייסון, שנולד ב-2007.
באפריל 2012 חזר ריצ'רדסון לבקסטריט בויז.
ב-2013 הוציא עם חבריו לבקסטריט בויז את האלבום השמיני שלהם In A World Like This.
בנוסף לפעילותו המוזיקלית, ריצ'רדסון עוסק גם בפעילויות צדקה ובמודעות סביבתית, והוא ידוע כתומך בארגונים לשמירה על הסביבה.
הערות שוליים

↑  Kevin Richardson — Interview With A Backstreet Boy - ABILITY Magazine, https://abilitymagazine.com/ (באנגלית אמריקאית)
| --- | --- |
בקרת זהויות :  BIBSYS: 5081823  GND: 1272098370  ISNI: 0000 0001 3062 2095  MusicBrainz: 1e3da9bf-5b5d-4372-8e3d-ee957bf2259a  NKC: xx0185455  VIAF: 309564247   WorldCat (עם VIAF): 309564247 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
קאיריטים

קאיריטים (caerites) הוא שם המתייחס לסוג מיוחד של תושבים ברומא העתיקה. על פי האגדה, כאשר איניאס נמלט לאיטליה, מצנטיוס היה מלך על פני שבט או עם בשם הקאיריטים, אך הם גירשו את נסיכם וסיועו לטרויאנים. אנשי קאירה קיבלו בסבר פנים נאות את הרומאים הנמלטים מאש וסטה כאשר העיר הייתה תחת מצור הגאלים ובעבור זאת זכו למעמד של אזרחי רומא, עם זכות להינשא לתושבי רומא וזכות לסחור, אך ללא זכויות הצבעה.
פרנקה דיטש

פרנקה דִיטש (בגרמנית: Franka Dietzsch; נולדה ב-22 בינואר 1968) היא אתלטית גרמניה, היא 3 פעמים אלופת העולם (סביליה 1999, הלסינקי 2005 ואוסקה 2007), אלופת אירופה (בודפשט 1998) ו-10 פעמים אלופת גרמניה בזריקת דיסקוס.
ביוגרפיה

דיישט נולדה בוולגסט, מקלנבורג-מערב פומרניה.
ביוגרפיה > 1986

באליפות העולם באתלטיקה לנוער שנערכה באתונה, יוון בשנת 1986 זכתה דיטש במדליית כסף בזריקת דיסקוס בתוצאה של 60.26 מטר
ביוגרפיה > 1992

באולימפיאדת ברצלונה (1992) סיימה דיטש במקום 12 בזריקת דיסקוס בתוצאה של 60.24 מטר. בשלב המוקדמות היא קבעה תוצאה של 63.60 מטר.
ביוגרפיה > 1993

באליפות העולם שנערכה בשטוטגרט, גרמניה בשנת 1993 סיימה דיטש במקום שמיני בזריקת דיסקוס בתוצאה של 62.06 מטר.
ביוגרפיה > 1995

באליפות העולם שנערכה בגטבורג, שוודיה בשנת 1995 סיימה דיטש במקום שביעי בזריקת דיסקוס בתוצאה של 61.28 מטר.